《北固山》
宋代·赵公豫

名山推北固，乘兴一登临。古庙稀人语，虚堂响树音。

江涛堪寓目，禽鸟足娱心。坐卧言归晚，前村月满林。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。